‘Sosten di UNOCA pa Museo Arqueologico Nacional Arubano’ – KIKO TA PASANDO NOTISIA I INFORMASHON\nPronóstiko di tempu pa Kòrsou i bisindario bálido te djabierne mainta 06:00 o.l., 7 di mei 2021.\nIndia riba lista di paisnan pa kua un obligashon di karentena ta na vigor / India op lijst van landen waarvoor quarantaineplicht geldt\nWith the Number of Covid-19 Cases Dropping Freewinds Volunteers See the Increase of Action to Stay Safe of Paramount Importance\nDetenshon pa ladronisia.\nKontròl di tráfiko.\n‘Sosten di UNOCA pa Museo Arqueologico Nacional Arubano’\nFebruary 27, 2021 REDAKSHON\t0 Comments\nOficina UNOCA, 24 februari 2021\nDiaranson 24 di februari 2021, a marca un dia special pa Aruba en general y particularmente pa Museo Arqueologico Nacional Arubano (MANA). MANA ta para dilanti di un rosea financiero di suma importancia pa un museo di balor nacional riba tereno di herencia cultural, educacion y economia.\nUNOCA a bin ta traha cu mira pa futuro y asina durante añanan a genera propio entrada, a crea fondonan specifico y door di reserva por a acumula un suma substancial pa e sector di cultura. Na 2016 UNOCA den combenio cu minister di cultura e tempo ey, a inyecta parti di e suma den 3 proyecto grandi: Plaza Betico Croes, Cas di Cultura y Mobies. E aña aki UNOCA un biaha mas den combenio cu minister di cultura ta inyecta den un otro proyecto grandi, esta Aruba su Museo Arquelogico.\nMANA a habri su portanan pa publico na 2009. UNOCA e tempo ey tambe a duna sosten financiero pa realisa e proyecto aki. UNOCA a sostene e institucion di MANA desde su inicio. Varios investigacion y publicacion arkeologico di Aruba a haya sosten financiero di UNOCA.\nNa momento cu Minister Xiomara Maduro a tuma encargo di Ministerio di Finansa, Asuntonan Economico y Cultura na 2018 a haci un inventarisacion di e situacion actual di e organisacionnan bou responsabilidad di dicho ministerio y a resalta cu MANA tabata tin dos aña cera. Tambe a constata cu a haci masha poco mantencion di e seis edificionan di MANA. Ta trata aki di entre otro di cuater edificio cu ta riba e Lista di Monumentonan Protegi di Aruba, pero cu lamentablemente ta den mal estado y cu mester restaura pronto.\nAdemas a tuma nota cu por haci mas y mihor uzo di e edificionan y cu e exposicion permanente di MANA mester di inovacion y adaptacion. Entre otro investigacionnan recien a comproba cu e periodo Arcaico di Aruba, e periodo di e prome habitantenan, ta data mas o menos di 1500 aña prome cu Cristo. E hecho aki ta nifica cu MANA mester adapta informacion pa publico. Tambe e historia di e monumentonan y di famia Ecury mester haya mas atencion segun normanan profesional di awendia.\nMirando e papel importante cu museonan tin den e periodo cu nos ta yama ‘Post-Covid’, nos ta realisa cu nos mester inverti den nos museonan y MANA sigur ta uno cu nos mester duna prioridad. Nos mester percura pa MANA mantene su reconocimento como un di e miho museonan den Caribe y pa su portanan keda habri y sigui brinda servicio optimal na su bishitantenan.\nDen di dos mitar di 2019 sr. Pancho Geerman a keda apunta como director interino na MANA. Bou su liderazgo por a mira cambionan positivo. Importante ta pa nos garantisa cu e cambionan cu a y ta bay tuma luga ta di un forma duradero. E aporte financiero cu UNOCA ta duna na MANA pa e proyecto “Manteniendo Herencia Bibo den Tempo”ta garantisa cu lo brinda mas y mihor producto na comunidad. Entre otro ta bay traha riba un exposicion cu lo enfoca riba e edificionan monumental y famia Ecury. Un exposicion nobo lo bay enfoca riba e desaroyo di placa di Aruba y su historia den tempo desde e prome habitantenan di Aruba te cu awendia.\nE dos iniciativanan aki lo complementa e exposicion permanente actual di MANA. Renovacion di cierto edificionan tambe lo haya atencion. Di e forma aki MANA ta miho ekipa pa informa y educa nos propio hendenan y sostene enseñansa di nos hobennan. Ta e intencion tambe pa crea un centro di documentacion y investigacion na MANA, pa asina duna investigadonan mas espacio pa traha y pa logra crea y rescata mas documentacion posibel riba tereno di cultura.\nMinisterio di Cultura y MANA, ta gradici di curason directiva di UNOCA, pa nan compromiso y e nocion di e importancia di nan sosten financiero pa MANA. E inversion aki ta un inversion na bienestar di Aruba su herencia cultural y Aruba su desaroyo general. UNOCA di su banda ta realisa cu e sosten financiero cu ta dunando, ta un parti chikito di locual di berdad mester pa tur e trabounan cu falta pa haci na MANA. Sin embargo UNOCA ta hopi orguyoso di por contribui na reforsa e museo importante aki pa pais Aruba y di e forma aki sostene nos herencia cultural, educacion y turismo.\n← Entrada hudisial ku konfiskashon\nPartido Democraat ku un ekuentro ku Verenigings Bedrijfsleven Curaçao (VBC) →\nEmsley Tromp ta gana kaso den korte Korsou mester paga Emsley Tromp. *Nafl 615.000,-* di daño perguisio.\nOrashon djabièrnè 10 di febrüari 2017\nFebruary 10, 2017 February 10, 2017 REDAKSHON\t0\nJOHNNY PACHECO TA FAYESÉ\nFebruary 15, 2021 REDAKSHON\t0